Diari Oficial de la Generalitat Valenciana


Sumari del DOGV 9454, del 21-10-2022 (2022/9137)

Informació pública de les sol·licituds d'autorització d'implantació en sòl no urbanitzable, autorització administrativa prèvia i autorització administrativa de construcció, ocupació de camins ramaders i ocupació de terrenys de forest d'utilitat pública, corresponents a una central fotovoltaica denominada FV Vallverde Baix i la seua infraestructura d'evacuació, amb potència a instal·lar de 2.800 kW, a situar al terme municipal de Santa Pola. Expedient ATALFE/2021/28.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9454

Data del DOGV
:   21-10-2022

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2022/9137


Data del document
:   30-09-2022

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Anunci

Descriptors 

:   * Conselleria d'Economia Sostenible, Sectors Productius, Comerç i Treball
    * pla d'urbanisme

Informació pública de les sol·licituds d'autorització d'implantació en sòl no urbanitzable, autorització administrativa prèvia i autorització administrativa de construcció, ocupació de camins ramaders i ocupació de terrenys de forest d'utilitat pública, corresponents a una central fotovoltaica denominada FV Vallverde Baix i la seua infraestructura d'evacuació, amb potència a instal·lar de 2.800 kW, a situar al terme municipal de Santa Pola. Expedient ATALFE/2021/28. [2022/9137]  
Als efectes previstos en:  
- el Decret llei 14/2020, de 7 d'agost, del Consell, de mesures per a accelerar la implantació d'instal·lacions per a l'aprofitament de les energies renovables per l'emergència climàtica i la necessitat de la urgent reactivació econòmica,  
- la Llei 24/2013, de 26 de desembre, del sector elèctric,  
- la Llei 21/2013, de 9 de desembre, d'avaluació ambiental i el Decret 162/1990, de 15 d'octubre, pel qual s'aprova el reglament per a l'execució de la Llei 2/1989, de 3 de març, d'impacte ambiental,  
  
- la Llei 3/2014, d'11 de juliol, de camins ramaders de la Comunitat Valenciana,  
- la Llei 43/2003, de 21 de novembre, de forests,  
- la Llei 14/2003, de 10 d'abril, de patrimoni de la Generalitat, respecte a la utilització i aprofitament dels béns de domini públic,  
  
- i la Llei 39/2015, d'1 d'octubre, del procediment administratiu comú de les administracions públiques,  
se sotmeten a informació pública les sol·licituds d'autorització d'implantació en sòl no urbanitzable, d'autorització administrativa prèvia i d'autorització administrativa de construcció i ocupació de camins ramaders i forests públiques, de la instal·lació elèctrica que s'indica:  
Peticionari: Univergy ES SPC 11, NIF R13974486 i amb domicili social al carrer Serrano, 41, 7é dreta, 28741, Madrid.  
Tipus de central elèctrica: central fotovoltaica denominada FV Vallverde Baix, amb potència a instal·lar de 2.800 kW, incloent-hi les seues infraestructures d'evacuació.  
Emplaçament dels grups generadors: polígon 5, parcel·la 33, del terme municipal de Santa Pola (Alacant).  
Emplaçament de la infraestructura d'evacuació: polígon 5, parcel·les 33 i 47, i polígon 4, parcel·la 9006, del terme municipal de Santa Pola (Alacant).  
Òrgan competent per a autoritzar la instal·lació: Servei Territorial d'Indústria, Energia i Mines de la Conselleria d'Economia Sostenible, Sectors Productius, Comerç i Treball.  
Documents sotmesos a informació pública:  
- Projecte. Denominació: Projecte Vallverde Baix.  
Inclou: estudi de gestió de residus i pla de desmantellament i restitució del terreny i entorn afectat.  
- Projecte de la infraestructura evacuació. Denominació: Projecte CS.  
- Memòria justificativa del compliment dels criteris del Decret llei 14/2020.  
- plec general de normes de seguretat en prevenció d'incendis forestals.  
- Estudi d'integració paisatgística.  
- Documentació per a l'ocupació de camins ramaders.  
- Documentació per a l'ocupació de forest pública.  
- Separates dirigides a:  
· Ajuntament de Santa Pola.  
· Confederació Hidrogràfica del Xúquer.  
· Direcció General del Medi Natural i Avaluació Ambiental.  
· Direcció General de Política Territorial i Paisatge.  
· Distribuïdora elèctrica iDE Redes Eléctricas Inteligentes, SAU.  
· AESA.  
Pressupost: 1.463.906 -  
Característiques principals:  
La central fotovoltaica denominada FV Vallverde Baix, de 2.800 kW de potència instal·lada, està composta per un camp generador de 4.984 mòduls fotovoltaics bifacials amb una potència pic màxima cadascun de 706 Wp, que suposen una potència pic total de 3.518,704 kWp, muntats directament sobre el sòl en estructura fixa, amb un angle de 27° orientats al sud.  
Aquests mòduls fotovoltaics es connecten mitjançant una xarxa de baixa tensió en corrent continu amb 14 inversors (200 kW de potència activa màxima cadascun, limitada des de fàbrica) i resulta una potència nominal a l'eixida d'inversors de 2.800 kW.  
La potència concedida d'accés a la xarxa de distribució és de 3.222 kW.  
La potència que cobreix la garantia és de 3.222,18 kW.  
Els inversors es connecten mitjançant una xarxa de baixa tensió en corrent altern amb el centre de transformació (3.250 kVA) de 800 V a 20 kV; i aquesta mitjançant una línia subterrània (20 kV) amb el centre de protecció i mesura; que al seu torn, mitjançant una altra línia subterrània (20 kV), de 288 metres, es connecta amb el centre de seccionament.  
Se cediran a l'empresa distribuïdora tant el CS com la línia d'evacuació (20 kV) mixta (línia subterrània, un suport entroncament aereosubterrani, línia aèria de 20 metres i un suport intermedi).  
El punt de connexió de la instal·lació fotovoltaica amb la xarxa de distribució es realitzarà en la línia aèria existent de mitjana tensió Cuervo-Luna (20 kV), d'iDE Redes Eléctricas Inteligentes, SAU, mitjançant el suport intermedi entre els suports existents 166005 i 166006, pertanyent al nus de connexió Santa Pola 20 kV, subjacent del nus de transport Santa Pola 220 kV d'REE.  
Finalitat: generació d'energia elèctrica mitjançant una instal·lació solar fotovoltaica, així com l'evacuació a la xarxa de distribució d'energia elèctrica.  
El camí ramader sobre el qual se sol·licita l'ocupació temporal és el següent: assagador del Castell.  
Així com la concessió d'ús privatiu de domini públic forestal per a l'ocupació de terrenys de la forest d'utilitat pública següent: AL068 Serra de Santa Pola.  
La documentació serà exposada per a consulta pública en l'adreça electrònica següent: http://www.indi.gva.es/web/energia/inicio, en castellà i http://www.indi.gva.es/va/web/energia/inicio, en valencià, en l'apartat «Informació pública», disponibles l'endemà de la publicació.  
  
Segons la modificació realitzada, en virtut del Decret llei 1/2022, de 22 d'abril, de mesures urgents en resposta a l'emergència energètica i econòmica originada a la Comunitat Valenciana per la guerra d'Ucraïna, i de l'article 33.1 del Decret llei 14/2020, de 7 agost, del Consell, els projectes amb una potència de generació menor o igual a 10 MW tindran caràcter prioritari i es tramitaran pel procediment d'urgència, d'acord amb la Llei 39/2015, de procediment administratiu comú de les administracions públiques. Per tot això, l'aplicació al procediment de la tramitació d'urgència redueix a la meitat els terminis establits per al procediment ordinari, excepte els relatius a la presentació de sol·licituds i recursos, segons s'indica en l'article 33 d'aquesta llei.  
La qual cosa es fa pública per a coneixement general i perquè totes aquelles persones físiques o jurídiques que es consideren afectades en els seus drets puguen examinar la documentació exposada en l'adreça electrònica indicada o presencialment en el Servei Territorial d'Indústria, Energia i Mines d'Alacant, situat al carrer de Churruca, 29, CP 03881 Alacant, així com adreçar a aquest servei territorial les al·legacions que es consideren oportunes en el termini de quinze (15) dies hàbils comptador a partir de l'endemà de la publicació d'aquest anunci, les quals es podran presentar via telemàtica a través de la seu electrònica de la Generalitat, accedint a l'enllaç següent https://www.gva.es/es/inicio/procedimientos'id\_proc=15564&version=amp, o per qualsevol dels mitjans indicats en l'article 16 de la Llei 39/2015, d'1 d'octubre, del procediment administratiu comú de les administracions públiques.  
La incompareixença en aquest tràmit no impedirà a les persones que tinguen la condició d'interessades, de conformitat amb l'article 4 de la Llei 39/2015, d'1 d'octubre, del procediment administratiu comú de les administracions públiques, la interposició dels recursos que siguen procedents contra la resolució definitiva del procediment.  
  
Alacant, 30 de setembre de 2022.- La cap del Servei Territorial d'Indústria, Energia i Mines d'Alacant: Rosa María Aragonés Pomares.